title: Provedbena uredba Komisije (EU) 2018/868 оd 13. lipnja 2018. o izmjeni Uredbe (EU) br. 1301/2014 i Uredbe (EU) br. 1302/2014 u pogledu odredaba o sustavu za mjerenje energije i sustavu za prikupljanje podataka (Tekst značajan za EGP.)

text:
                  14.6.2018

                  HR

                  Službeni list Europske unije

                  L 149/16

            PROVEDBENA UREDBA KOMISIJE (EU) 2018/868
      оd 13. lipnja 2018.
      o izmjeni Uredbe (EU) br. 1301/2014 i Uredbe (EU) br. 1302/2014 u pogledu odredaba o sustavu za mjerenje energije i sustavu za prikupljanje podataka
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Direktivu (EU) 2016/797 Europskog parlamenta i Vijeća od 11. svibnja 2016. o interoperabilnosti željezničkog sustava u Europskoj uniji (1), posebno njezin članak 5. stavak 11.,
      budući da:

                  (1)

                  Člankom 19. Uredbe (EU) 2016/796 Europskog parlamenta i Vijeća (2) zahtijeva se od Agencije Europske unije za željeznice („Agencija”) da Komisiji upućuje preporuke o tehničkim specifikacijama za interoperabilnost („TSI”) i njihovoj reviziji, u skladu s člankom 5. Direktive (EU) 2016/797, te da osigura da su TSI-jevi prilagođeni tehničkom napretku, tržišnim trendovima i društvenim zahtjevima.

                  (2)

                  Člankom 3. stavkom 5. točkom (c) Delegirane odluke Komisije (EU) 2017/1474 (3) zahtijeva se preispitivanje TSI-jeva kako bi se zaključila preostala otvorena pitanja.

                  (3)

                  Komisija je 22. rujna 2017. od Agencije zatražila da izda preporuke u skladu s člankom 5. stavkom 2. Direktive (EU) 2016/797 u pogledu revizije TSI-jeva koji se odnose na „energetski” podsustav željezničkog sustava u Uniji („TSI za ENE”) i TSI-jeva koji se odnose na podsustav „željezničkih vozila – lokomotiva i putničkih željezničkih vozila” željezničkog sustava u Uniji („TSI za LOC i PAS”).

                  (4)

                  Prilog Uredbi Komisije (EU) br. 1301/2014 (4) trebalo bi izmijeniti kako bi se zaključilo otvoreno pitanje koje se odnosi na specifikacije povezane s protokolima sučelja između sustava za mjerenje energije („EMS”) i sustava za prikupljanje podataka te kako bi se dodatno pojasnio tekst.

                  (5)

                  Prilog Uredbi Komisije (EU) br. 1302/2014 (5) koji se odnosi na EMS trebalo bi izmijeniti kako bi se osigurala usklađenost dvaju TSI-jeva.

                  (6)

                  Agencija je 4. listopada 2017. izdala preporuku o izmjenama Uredbe (EU) br. 1301/2014.

                  (7)

                  Agencija je 14. studenoga 2017. izdala preporuku o izmjenama Uredbe (EU) br. 1302/2014 kojom su, među ostalim, obuhvaćene odredbe o EMS-u.

                  (8)

                  Mjere predviđene ovom Uredbom u skladu su s mišljenjem Odbora osnovanog u skladu s člankom 51. stavkom 1. Direktive (EU) 2016/797,

            DONIJELA JE OVU UREDBU:
      Članak 1.
      Uredba (EU) br. 1301/2014 mijenja se kako slijedi:

                  1.

                  Zadnja rečenica u uvodnoj izjavi 6. briše se.

                  2.

                  Članak 3. briše se.

                  3.

                  U članku 9. stavak 4. zamjenjuje se sljedećim:
                  „4.   Osim provedbe sustava za prikupljanje podataka o energiji u stabilnim postrojenjima (DCS) iz točke 7.2.4. Priloga i ne dovodeći u pitanje odredbe točke 4.2.8.2.8. Priloga Uredbi Komisije (EU) br. 1302/2014 (*1), države članice osiguravaju da se sustav za namiru u stabilnim postrojenjima koji je u mogućnosti primati podatke od DCS-a i prihvatiti ih za potrebe naplate provede do 4. srpnja 2020. S pomoću sustava za namiru u stabilnim postrojenjima mora bit moguće razmjenjivati prikupljene podatke o naplati energije (CEBD) s ostalim sustavima za namiru i potvrđivati ih te dostavljati podatke o potrošnji odgovarajućim stranama. To se čini uzimajući u obzir mjerodavno zakonodavstvo u pogledu tržišta energije.

                     (*1)  Uredba Komisije (EU) br. 1302/2014 оd 18. studenoga 2014. o tehničkoj specifikaciji za interoperabilnost podsustava ‚željezničkih vozila – lokomotiva i putničkih željezničkih vozila’ željezničkog sustava u Europskoj uniji (vidjeti stranicu 228. ovoga Službenog lista).”"

                  4.

                  Prilog Uredbi (EU) br. 1301/2014 mijenja se u skladu s Prilogom I. ovoj Provedbenoj uredbi.

            Članak 2.
      Prilog Uredbi (EU) br. 1302/2014 mijenja se u skladu s Prilogom II. ovoj Provedbenoj uredbi.
      Članak 3.
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 13. lipnja 2018.

               Za Komisiju

               Predsjednik

            Jean-Claude JUNCKER

         (1)  SL L 138, 26.5.2016., str. 44.

         (2)  Uredba (EU) 2016/796 Europskog parlamenta i Vijeća od 11. svibnja 2016. o Agenciji Europske unije za željeznice i stavljanju izvan snage Uredbe (EZ) br. 881/2004 (SL L 138, 26.5.2016., str. 1.).

         (3)  Delegirana odluka Komisije (EU) 2017/1474 оd 8. lipnja 2017. o dopuni Direktive (EU) 2016/797 Europskog parlamenta i Vijeća u pogledu posebnih ciljeva kad je riječ o izradi nacrta, donošenju i preispitivanju tehničkih specifikacija za interoperabilnost (SL L 210, 15.8.2017., str. 5.).

         (4)  Uredba Komisije (EU) br. 1301/2014 od 18. studenoga 2014. o tehničkim specifikacijama interoperabilnosti „energetskog” podsustava željezničkog sustava u Uniji (SL L 356., 12.12.2014., str. 179.).

         (5)  Uredba Komisije (EU) br. 1302/2014 оd 18. studenoga 2014. o tehničkoj specifikaciji za interoperabilnost podsustava „željezničkih vozila – lokomotiva i putničkih željezničkih vozila” željezničkog sustava u Europskoj uniji (SL L 356, 12.12.2014., str. 228.).

         PRILOG I.
         Prilog Uredbi (EU) br. 1301/2014 mijenja se kako slijedi:

                     1.

                     točka 2.1. podtočka 3. zamjenjuje se sljedećim:

                                 „3.

                                 U skladu s odjeljkom 2.2. Priloga II. Direktivi 2008/57/EZ pružni dio sustava mjerenja potrošnje električne energije koji se u ovom TSI-ju navodi kao sustav za prikupljanje podataka o energiji u stabilnim postrojenjima (DCS) utvrđuje se točkom 4.2.17. ovog TSI-ja.”;

                     2.

                     naslov točke 4.2.5. zamjenjuje se sljedećim:
                     „4.2.5.
                           Struja pri mirovanju (samo istosmjerni sustavi)”;

                     3.

                     prvi stavak točke 4.2.13. zamjenjuje se sljedećim:
                     „Kontaktna mreža projektira se za najmanje dva aktivna susjedna pantografa. Razmak dviju susjednih glava pantografa, od središnje linije do središnje linije, jednak je ili manji od vrijednosti utvrđenih u stupcu „A”, „B” ili „C” iz tablice 4.2.13.”;

                     4.

                     u točki 4.2.13. briše se riječ „minimalna” u naslovima stupaca u prvom retku tablice 4.2.13.;

                     5.

                     točka 4.2.17. zamjenjuje se sljedećim:
                     „4.2.17.   Sustav za prikupljanje podataka o energiji u stabilnim postrojenjima

                                 1.

                                 U točki 4.2.8.2.8. TSI-ja za LOC i PAS navedeni su zahtjevi za ugrađene energetske mjerne sustave (EMS) namijenjene prikupljanju i prenošenju prikupljenih podataka o naplati energije (CEBD) do sustava za prikupljanje podataka o energiji u stabilnim postrojenjima.

                                 2.

                                 Sustavom za prikupljanje podataka o energiji u stabilnim postrojenjima (DCS) primaju se, pohranjuju i izvoze prikupljeni podaci o naplati energije bez njihova mijenjanja, u skladu sa zahtjevima navedenima u odredbi 4.12. norme EN 50463-3:2017.

                                 3.

                                 Sustav za prikupljanje podataka o energiji u stabilnim postrojenjima podržava sve zahtjeve koji se odnose na razmjenu podataka definirane u točki 4.2.8.2.8.4. TSI-ja za LOC i PAS, kao i zahtjeve utvrđene u odredbama 4.3.6. i 4.3.7. norme EN 50463-4:2017.”;

                     6.

                     naslov točke 5.2.1.6. zamjenjuje se sljedećim:
                     „5.2.1.6.
                           Struja pri mirovanju (samo istosmjerni sustavi)”;

                     7.

                     naslov točke 6.1.4.2. zamjenjuje se sljedećim:
                     „6.1.4.2.
                           Ocjenjivanje struje pri mirovanju (samo istosmjerni sustavi)”;

                     8.

                     točka 6.1.5. podtočka (c) zamjenjuje se sljedećim:

                                 „(c)

                                 stalna vrijednost struje;”;

                     9.

                     točka 7.2.4. zamjenjuje se sljedećim:

                                 „7.2.4.

                                 Države članice dužne su do 1. siječnja 2022. osigurati da se u skladu s točkom 4.2.17. ovog TSI-ja provede sustav za prikupljanje podataka o energiji u stabilnim postrojenjima kojim se mogu razmjenjivati prikupljeni podaci o naplati energije.”;

                     10.

                     točka 7.3.1. podtočka (d) zamjenjuje se sljedećim:

                                 „(d)

                                 Postojeći podsustav može biti pogodan za promet vozila koja su usklađena s TSI-jem, sve dok su ispunjeni temeljni zahtjevi Direktive 2008/57/EZ. Postupak koji treba primijeniti za dokazivanje razine sukladnosti s osnovnim parametrima TSI-ja u skladu je s Preporukom Komisije 2014/881/EU (*1).

                        (*1)  Preporuka Komisije 2014/881/EU оd 18. studenoga 2014. o postupku dokazivanja razine sukladnosti postojećih željezničkih pruga s osnovnim parametrima tehničkih specifikacija za interoperabilnost (SL L 356, 12.12.2014., str. 520.).”;"

                     11.

                     točka 7.3.4. zamjenjuje se sljedećim:

                                 „7.3.4.

                                 Postupak koji treba primijeniti za dokazivanje razine sukladnosti postojećih pruga s osnovnim parametrima ovog TSI-ja u skladu je s Preporukom 2014/881/EU.”;

                     12.

                     točka 7.4.2.11. briše se;

                     13.

                     u Dodatku D točki D.1.1.4., slika D.1 Mehanički profili pantografa zamjenjuje se sljedećom slikom:
                     „Slika D.1

                        Mehanički profili pantografa

                        ”

                     14.

                     u tablicu E.1. Dodatka E dodaju se retci 9 i 10:

                                 „9

                                 EN 50463-3

                                 Željezničke primjene – Mjerenje energije u vlakovima – Dio 3.: Obrada podataka

                                 2017.

                                 Sustav za prikupljanje podataka o energiji u stabilnim postrojenjima (4.2.17.)

                                 10

                                 EN 50463-4

                                 Željezničke primjene – Mjerenje energije u vlakovima – Dio 4.: Komunikacija

                                 2017.

                                 Sustav za prikupljanje podataka o energiji u stabilnim postrojenjima (4.2.17.)”

                     15.

                     tekst Dodatka F zamjenjuje se s „Namjerno izbrisano”;

                     16.

                     u tablici G.1. „Pojmovnik” u Dodatku G briše se redak „Izolator neutralne sekcije”.

         PRILOG II.
         Prilog Uredbi (EU) br. 1302/2014 mijenja se kako slijedi:

                     1.

                     u poglavlju 4. „Značajke podsustava željezničkih vozila” odredba 4.2.8.2.8. „Sustav mjerenja potrošnje energije na vozilu” zamjenjuje se sljedećom odredbom:
                     „4.2.8.2.8.   Sustav za mjerenje potrošnje energije na vozilu
                     4.2.8.2.8.1.   Općenito

                                 1.

                                 Sustav za mjerenje potrošnje energije na vozilu (EMS) sustav je za mjerenje sve aktivne i reaktivne električne energije koju električno vozilo uzima ili vraća (tijekom rekuperativnog kočenja) u kontaktni vod (OCL).

                                 2.

                                 EMS ima barem sljedeće funkcije: funkciju mjerenja energije (EMF) kako je utvrđeno odredbom 4.2.8.2.8.2. i sustav za obradu podataka (DHS) kako je utvrđeno odredbom 4.2.8.2.8.3.

                                 3.

                                 Odgovarajući komunikacijski sustav slat će prikupljene nizove podataka o naplati energije (CEBD) u sustav za prikupljanje podataka u stabilnim postrojenjima (DCS). Protokoli sučelja i format podataka koji se prenose između EMS-a i DCS-a ispunjavaju zahtjeve iz točke 4.2.8.2.8.4.

                                 4.

                                 Ovaj je sustav prikladan u svrhe izdavanja računa; nizovi podataka definirani u točki 4.2.8.2.8.3. podtočki 4. koji se iz tog sustava dostavljaju prihvaćaju se za izdavanje računa u svim državama članicama.

                                 5.

                                 Nominalna struja i napon EMS-a moraju biti usklađeni s nazivnom strujom i naponom električnog vozila; mora nastaviti dobro raditi i nakon promjene između nekoliko sustava opskrbe vučnom energijom.

                                 6.

                                 Podaci pohranjeni u EMS-u zaštićeni su u slučaju prestanka opskrbe električnom energijom, a EMS je zaštićen od neovlaštenog pristupa.

                                 7.

                                 Funkcija određivanja položaja ugrađena na vozilo koja pruža podatke o lokaciji iz vanjskog izvora za DHS dostupna je samo u mrežama gdje je takva funkcija potrebna u svrhe izdavanja računa. U svakom slučaju, u sustav EMS-a mora se moći uključiti kompatibilna funkcija određivanja položaja. Ako se funkcija određivanja položaja pruža, u skladu je sa zahtjevima utvrđenima u Dodatku J-1, indeksu 116.

                                 8.

                                 Ugradnja EMS-a, njegova funkcija određivanja položaja ugrađena na vozilo, opis komunikacije između vozila i stabilnih postrojenja i metrološka kontrola, uključujući razred preciznosti EMF-a, bilježe se u tehničkoj dokumentaciji opisanoj u odredbi 4.2.12.2. ovog TSI-ja.

                                 9.

                                 Dokumentacija za održavanje opisana u odredbi 4.2.12.3. ovog TSI-ja uključuje sve periodične postupke provjere kako bi se osigurala zahtijevana razina točnosti EMS-a za vrijeme njegovog životnog vijeka.

                           4.2.8.2.8.2.   Funkcija mjerenja energije (EMF)

                                 1.

                                 EMF osigurava mjerenje napona i struje, izračun energije i proizvodnju podataka o energiji.

                                 2.

                                 Podaci o energiji koje proizvodi EMF imaju referentno vremensko razdoblje od 5 minuta prema satu UTC-a na kraju svakog referentnog razdoblja; počevši od vremenske oznake 00:00:00. Dopušteno je koristiti kraće razdoblje mjerenja ako se podaci na vozilu mogu agregirati u referentno razdoblje od 5 minuta.

                                 3.

                                 Preciznost EMF-a za mjerenje aktivne energije mora biti u skladu s odredbama od 4.2.3.1. do 4.2.3.4. specifikacije na koju se upućuje u Dodatku J-1, indeksu 117.

                                 4.

                                 Svaka naprava koja sadržava jednu ili više funkcija EMF-a naznačuje: metrološku kontrolu; i razred preciznosti EMF-a, u skladu s naznakama razreda navedenima u specifikaciji na koju se upućuje u odredbama 4.3.3.4., 4.3.4.3. i 4.4.4.2. specifikacije na koju se upućuje u Dodatku J-1, indeksu 117.

                                 5.

                                 Ocjenjivanje sukladnosti preciznosti utvrđeno je u odredbi 6.2.3.19.a.

                           4.2.8.2.8.3.   Sustav za obradu podataka (DHS)

                                 1.

                                 Sustav za obradu podataka (DHS) osigurava izradu prikupljenih nizova podataka o naplati energije u svrhu naplate potrošnje tako što podatke iz EMF-a kombinira s podacima o vremenu i, prema potrebi, zemljopisnom položaju, te ih pohranjuje spremne za slanje u stabilni DCS putem komunikacijskog sustava.

                                 2.

                                 DHS objedinjuje podatke bez da ih naruši te ima memorijski kapacitet dovoljan za pohranu objedinjenih podataka za najmanje 60 dana neprekinutog rada. Oznake vremena moraju biti jednake kao u EMF-u.

                                 3.

                                 DHS mora biti moguće ispitati lokalno na vozilu za potrebe revizije i oporavka podataka.

                                 4.

                                 DHS izrađuje prikupljene nizove podataka o naplati energije (CEBD) spajanjem sljedećih podataka za svako referentno razdoblje:

                                             —

                                             jedinstvene identifikacije točke potrošnje EMS-a (CPID) kako je definirano u specifikacijama na koje se upućuje u Dodatku J-1, indeksu 118.,

                                             —

                                             krajnjeg vremena svakog razdoblja, definiranog kao godina, mjesec, dan, sat, minuta i sekunda,

                                             —

                                             podataka o položaju na kraju svakog razdoblja,

                                             —

                                             potrošene/rekuperirane aktivne i reaktivne (prema potrebi) energije u svakom razdoblju, u jedinicama vatsati (aktivna energija) i varsati (reaktivna energija) ili njihovim decimalnim višekratnicima.

                                 5.

                                 Ocjena usklađenosti izrade i obrade podataka koje proizvodi DHS utvrđena je u odredbi 6.2.3.19.a.

                           4.2.8.2.8.4.   Protokoli sučelja i format podataka koji se prenose između EMS-a i DCS-a
                     Razmjena podataka između EMS-a i DCS-a ispunjava sljedeće zahtjeve:

                                 —

                                 aplikacijske usluge (uslužni sloj) EMS-a u skladu su s odredbom 4.3.3.1. specifikacije na koju se upućuje u Dodatku J-1, indeksu 119.,

                                 —

                                 prava korisničkog pristupa za te aplikacijske usluge u skladu su s odredbom 4.3.3.3. specifikacije na koju se upućuje u Dodatku J-1, indeksu 119.,

                                 —

                                 struktura (podatkovni sloj) za te aplikacijske usluge u skladu je sa shemom XML kako je definirana u odredbi 4.3.4. specifikacije na koju se upućuje u Dodatku J-1, indeksu 119.,

                                 —

                                 mehanizam za poruke (sloj za poruke) za potporu tim aplikacijskim uslugama u skladu je s metodama i shemom XML kako su definirane u odredbi 4.3.5. specifikacije na koju se upućuje u Dodatku J-1, indeksu 119.,

                                 —

                                 aplikacijski protokoli za potporu mehanizmu za poruke u skladu su s odredbom 4.3.6. specifikacije na koju se upućuje u Dodatku J-1, indeksu 119.,

                                 —

                                 EMS upotrebljava barem jednu od komunikacijskih arhitektura iz odredbe 4.3.7. specifikacije na koju se upućuje u Dodatku J-1, indeksu 119.”;

                     2.

                     u poglavlju 4. „Značajke podsustava željezničkih vozila” točka 4.2.12.2. podtočka 14. zamjenjuje se sljedećim:

                                 „14.

                                 Postavljanje sustava za mjerenje potrošnje energije na vozilu te funkcije određivanja položaja ugrađene na vozilo (neobavezno), u skladu s odredbom 4.2.8.2.8. Opis komunikacije između vozila i stabilnih postrojenja i metrološka kontrola, uključujući funkcije povezane s razredima preciznosti mjerenja napona i jakosti struje te s izračunom energije”;

                     3.

                     u poglavlju 6. „Ocjena sukladnosti ili prikladnosti za uporabu i „EZ” provjera” dodaje se sljedeća odredba ispod odredbe 6.2.3.19.:
                     „6.2.3.19.a.   Sustav za mjerenje potrošnje energije na vozilu (odredba 4.2.8.2.8.)
                     1.   Funkcija mjerenja energije (EMF)
                     Preciznost svake naprave koja ima jednu ili više funkcija EMF-a ocjenjuje se ispitivanjem svake funkcije, u referentnim uvjetima, pomoću mjerodavne metode kako je opisano u odredbama 5.4.3.4.1., 5.4.3.4.2. i 5.4.4.3.1. specifikacije na koju se upućuje u Dodatku J-1, indeksu 117. Kvantiteta ulaznih vrijednosti i raspon faktora snage pri ispitivanju odgovaraju vrijednostima navedenima u tablici 3. specifikacije na koju se upućuje u Dodatku J-1, indeksu 117.
                     Učinci temperature na preciznost svake naprave koja sadržava jednu ili više funkcija EMF-a ocjenjuju se ispitivanjem svake funkcije, u referentnim uvjetima (osim za temperaturu), korištenjem mjerodavne metode kako je opisano u odredbama 5.4.3.4.3.1. i 5.4.4.3.2.1. specifikacije na koju se upućuje u Dodatku J-1, indeksu 117.
                     Srednji temperaturni koeficijent svake naprave koja ima jednu ili više funkcija EMF-a ocjenjuje se ispitivanjem svake funkcije, u referentnim uvjetima (osim za temperaturu), korištenjem mjerodavne metode kako je opisano u odredbama 5.4.3.4.3.2. i 5.4.4.3.2.2. specifikacije na koju se upućuje u Dodatku J-1, indeksu 120.
                     2.   Sustav za obradu podataka (DHS)
                     Objedinjavanje i obrada podataka unutar DHS-a ocjenjuje se ispitivanjem, pri čemu se koristi metoda opisana u specifikaciji na koju se upućuje u Dodatku J-1, indeksu 121.
                     3.   Sustav mjerenja potrošnje energije na vozilu (EMS)
                     EMS se ocjenjuje ispitivanjem kako je opisano u specifikaciji na koju se upućuje u Dodatku J-1, indeksu 122.”;

                     4.

                     u poglavlju 7. „Provedba” dodaje se sljedeća odredba ispod odredbe 7.1.1.4.:
                     „7.1.1.4.a   Prijelazna mjera za zahtjev koji se odnosi na sustav za mjerenje potrošnje energije na vozilu
                     Zahtjevi utvrđeni u točki 4.2.8.2.8. nisu tijekom prijelaznog razdoblja, koje završava 1. siječnja 2022., obvezni za projekte koji su 14. lipnja 2018. u naprednom stadiju razvoja, za ugovore u tijeku ni za željeznička vozila izgrađena u skladu s postojećim projektom kako je utvrđeno u točki 7.1.1.2. ovog TSI-ja.
                     Ako se ne primjenjuju zahtjevi utvrđeni u točki 4.2.8.2.8.4., tada se za specifikacije povezane s protokolima sučelja i formatom podataka koji se prenose primjenjuju nacionalna pravila, a komunikacija između vozila i stabilnih postrojenja opisuje se u tehničkoj dokumentaciji.”;

                     5.

                     u popisu „DODACI” nakon poglavlja 7. tekst „Dodatak D: Sustav za mjerenje energije” zamjenjuje se s „Dodatak D: Namjerno izbrisano”;

                     6.

                     tekst Dodatka D zamjenjuje se s „Namjerno izbrisano”;

                     7.

                     u drugoj tablici Dodatka I „Popis aspekata za koje ne postoji tehnika specifikacija (otvorena pitanja)” briše se sljedeći redak:

                                 „Sustav mjerenja potrošnje energije na vozilu

                                 4.2.8.2.8. i Dodatak D

                                 Komunikacija vlaka s pružnom opremom: specifikacija povezana s protokolima sučelja i formatom podataka koji se prenose

                                 Komunikacija između vozila i stabilnih postrojenja opisuje se u tehničkoj dokumentaciji.
                                 Treba primjenjivati normu EN 61375-2-6.”

                     8.

                     u Dodatku J-1 „Norme ili normativni dokumenti” indeksi 103, 104 i 105 zamjenjuju se indeksima u nastavku:

                                 „103.

                                 NE UPOTREBLJAVA SE

                                 104.

                                 NE UPOTREBLJAVA SE

                                 105.

                                 NE UPOTREBLJAVA SE”

                     9.

                     u Dodatak J-1 „Norme ili normativni dokumenti” dodaju se sljedeći indeksi:

                                 „106.

                                 NE UPOTREBLJAVA SE

                                 107.

                                 NE UPOTREBLJAVA SE

                                 108.

                                 NE UPOTREBLJAVA SE

                                 109.

                                 NE UPOTREBLJAVA SE

                                 110.

                                 NE UPOTREBLJAVA SE

                                 111.

                                 NE UPOTREBLJAVA SE

                                 112.

                                 NE UPOTREBLJAVA SE

                                 113.

                                 NE UPOTREBLJAVA SE

                                 114.

                                 NE UPOTREBLJAVA SE

                                 115.

                                 NE UPOTREBLJAVA SE

                                 116.

                                 Zahtjevi koji se odnose na funkciju određivanja položaja ugrađenu na vozilo

                                 4.2.8.2.8.1.

                                 EN 50463-3:2017

                                 4.4.

                                 117.

                                 Preciznost funkcije mjerenja energije za mjerenje aktivne energije:

                                             zahtjevi

                                             Naznake razreda

                                             Metodologija ocjenjivanja

                                 4.2.8.2.8.2.
                                 6.2.3.19.a

                                 EN 50463-2:2017

                                 4.2.3.1., 4.2.3.2., 4.2.3.3. i 4.2.3.4.
                                 4.3.3.4., 4.3.4.3. i 4.4.4.2.
                                 5.4.3.4.1., 5.4.3.4.2., 5.4.4.3.1., tablica 3., 5.4.3.4.3.1. i 5.4.4.3.2.1.

                                 118.

                                 Funkcija mjerenja energije: identifikacija točke potrošnje – definicija

                                 4.2.8.2.8.3.

                                 EN 50463-1:2017

                                 4.2.5.2.

                                 119.

                                 Protokoli sučelja između sustava za mjerenje potrošnje energije na vozilu (EMS) i sustava za prikupljanje podataka u stabilnim postrojenjima (DCS) – zahtjevi

                                 4.2.8.2.8.4.

                                 EN 50463-4:2017

                                 4.3.3.1., 4.3.3.3., 4.3.4., 4.3.5., 4.3.6. i 4.3.7.

                                 120.

                                 Funkcija mjerenja energije: srednji temperaturni koeficijent svake naprave – metodologija ocjenjivanja

                                 6.2.3.19.a

                                 EN 50463-2:2017

                                 5.4.3.4.3.2. i 5.4.4.3.2.2.

                                 121.

                                 Objedinjavanje i obrada podataka unutar sustava za obradu podataka – metodologija ocjenjivanja

                                 6.2.3.19.a

                                 EN 50463-3:2017

                                 5.4.8.3., 5.4.8.5. i 5.4.8.6.

                                 122.

                                 Sustav za mjerenje potrošnje energije na vozilu – ispitivanja

                                 6.2.3.19.a

                                 EN 50463-5:2017

                                 5.3.3. i 5.5.4.”


title: Provedbena uredba Komisije (EU) 2018/866 оd 13. lipnja 2018. o utvrđivanju stope prilagodbe za izravna plaćanja u skladu s Uredbom (EU) br. 1306/2013 Europskog parlamenta i Vijeća za kalendarsku godinu 2018.

text:
               14.6.2018

               HR

               Službeni list Europske unije

               L 149/1

         PROVEDBENA UREDBA KOMISIJE (EU) 2018/866
   оd 13. lipnja 2018.
   o utvrđivanju stope prilagodbe za izravna plaćanja u skladu s Uredbom (EU) br. 1306/2013 Europskog parlamenta i Vijeća za kalendarsku godinu 2018.
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) 485/2008 (1), a posebno njezin članak 26. stavak 3.,
   nakon savjetovanja s Odborom za poljoprivredne fondove,
   budući da:

               (1)

               U skladu s člankom 25. Uredbe (EU) br. 1306/2013 pričuva namijenjena za pružanje dodatne potpore za poljoprivredni sektor u slučaju većih kriza koje utječu na poljoprivrednu proizvodnju ili distribuciju mora se uspostaviti primjenom, na početku svake godine, smanjenja izravnih plaćanja s pomoću mehanizma financijske discipline iz članka 26. te Uredbe.

               (2)

               Člankom 26. stavkom 1. Uredbe (EU) br. 1306/2013 predviđa se da se, kako bi se osiguralo poštovanje godišnjih gornjih granica utvrđenih u Uredbi Vijeća (EU, Euratom) br. 1311/2013 (2) za financiranje rashoda povezanih s tržištem i izravnih plaćanja, mora utvrditi stopa prilagodbe za izravna plaćanja ako predviđanja za financiranje mjera financiranih u okviru te gornje granice za određenu financijsku godinu upućuju na prekoračenje primjenjivih godišnjih gornjih granica.

               (3)

               Iznos pričuve za krize u poljoprivrednom sektoru, uključen u Komisijin nacrt proračuna za 2019., iznosi 468,7 milijuna EUR u tekućim cijenama. Za pokriće tog iznosa na izravna plaćanja u okviru programa potpore navedenih u Prilogu I. Uredbi (EU) br. 1307/2013 Europskog parlamenta i Vijeća (3) za kalendarsku godinu 2018. mora se primjenjivati mehanizam financijske discipline.

               (4)

               Predviđanjima za izravna plaćanja i rashode povezane s tržištem koji se utvrđuju u Komisijinu nacrtu proračuna za 2019. pokazalo se da nema potrebe za daljnjom financijskom disciplinom.

               (5)

               U skladu s člankom 26. stavkom 3. Uredbe (EU) br. 1306/2013 stopu prilagodbe trebalo bi utvrditi do 30. lipnja kalendarske godine na koju se ta stopa prilagodbe odnosi.

               (6)

               U pravilu, poljoprivrednici koji podnose zahtjev za potporu za izravna plaćanja za jednu kalendarsku godinu (N) plaćanja primaju unutar određenog razdoblja plaćanja u financijskoj godini (N + 1). Međutim države članice mogu izvršiti zakašnjela plaćanja poljoprivrednicima nakon isteka tog razdoblja plaćanja, uz određena ograničenja. Ta zakašnjela plaćanja mogu biti izvršena u sljedećoj financijskoj godini. Kada se u određenoj kalendarskoj godini primjenjuje financijska disciplina, stopu prilagodbe ne bi trebalo primjenjivati na plaćanja za koja su zahtjevi za potporu podneseni u kalendarskim godinama u kojima se ne primjenjuje financijska disciplina. Stoga je, kako bi se osiguralo jednako postupanje prema poljoprivrednicima, primjereno predvidjeti da se stopa prilagodbe treba primjenjivati samo na plaćanja za koja su zahtjevi za potporu podneseni u kalendarskoj godini u kojoj se primjenjuje financijska disciplina, neovisno o tome kada je izvršeno plaćanje poljoprivrednicima.

               (7)

               Člankom 8. stavkom 1. Uredbe (EU) br. 1307/2013 predviđa se da se stopa prilagodbe primjenjiva na izravna plaćanja utvrđena u skladu s člankom 26. Uredbe (EU) br. 1306/2013 primjenjuje samo na izravna plaćanja dodijeljena poljoprivrednicima u odgovarajućoj kalendarskoj godini koja premašuju 2 000 EUR. Nadalje, člankom 8. stavkom 2. Uredbe (EU) br. 1307/2013 predviđa se da se kao rezultat postupnog uvođenja izravnih plaćanja stopa prilagodbe primjenjuje na Hrvatsku tek od 1. siječnja 2022. Stoga se stopa prilagodbe koju treba odrediti ovom Uredbom ne bi trebala primjenjivati na plaćanja poljoprivrednicima u toj državi članici,

         DONIJELA JE OVU UREDBU:
   Članak 1.
   1.   Za potrebe određivanja stope prilagodbe u skladu s člancima 25. i 26. Uredbe (EU) br. 1306/2013 i u skladu s člankom 8. stavkom 1. Uredbe (EU) br. 1307/2013 iznosi izravnih plaćanja u okviru programa potpore navedenih u Prilogu I. Uredbi (EU) br. 1307/2013 koje se poljoprivrednicima dodjeljuje na temelju zahtjeva za potporu podnesenog za kalendarsku godinu 2018. i koji premašuju 2 000 EUR smanjuju se za stopu prilagodbe od 1,422184 %.
   2.   Smanjenje iz stavka 1. ne primjenjuje se na Hrvatsku.
   Članak 2.
   Ova Uredba stupa na snagu sedmog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. lipnja 2018.

            Za Komisiju

            Predsjednik

         Jean-Claude JUNCKER

      (1)  SL L 347, 20.12.2013., str. 549.

      (2)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (SL L 347, 20.12.2013., str. 884.).

      (3)  Uredba (EU) br. 1307/2013 Europskog parlamenta i Vijeća od 17. prosinca 2013. o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike i o stavljanju izvan snage Uredbe Vijeća (EZ) br. 637/2008 i Uredbe Vijeća (EZ) br. 73/2009 (SL L 347, 20.12.2013., str. 608.)


title: Provedbena uredba Vijeća (EU) 2018/870 od 14. lipnja 2018. o provedbi članka 21. stavka 1. Uredbe (EU) 2016/44 o mjerama ograničavanja s obzirom na stanje u Libiji

text:
               15.6.2018

               HR

               Službeni list Europske unije

               L 152/1

         PROVEDBENA UREDBA VIJEĆA (EU) 2018/870
   od 14. lipnja 2018.
   o provedbi članka 21. stavka 1. Uredbe (EU) 2016/44 o mjerama ograničavanja s obzirom na stanje u Libiji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) 2016/44 od 18. siječnja 2016. o mjerama ograničavanja s obzirom na stanje u Libiji i stavljanju izvan snage Uredbe (EU) br. 204/2011 (1), a posebno njezin članak 21. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 18. siječnja 2016. donijelo Uredbu (EU) 2016/44.

               (2)

               Odbor Vijeća sigurnosti Ujedinjenih naroda, osnovan na temelju Rezolucije Vijeća sigurnosti Ujedinjenih naroda 1970 (2011), dodao je 7. lipnja 2018. šest osoba na popis osoba i subjekata koji podliježu mjerama ograničavanja.

               (3)

               Prilog II. Uredbi (EU) 2016/44 trebalo bi stoga na odgovarajući način izmijeniti,

         DONIJELO JE OVU UREDBU:
   Članak 1.
   Prilog II. Uredbi (EU) 2016/44 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. lipnja 2018.

            Za Vijeće

            Predsjednica

         E. ZAHARIEVA

      (1)  SL L 12, 19.1.2016., str. 1.

      PRILOG
      Sljedeće osobe dodaju se na popis iz Priloga II. Uredbi (EU) 2016/44:

                  21.

                     Ime: 1.: Ermias 2.: Ghermay 3.: nije dostupno 4.: nije dostupno

                     Titula: nije dostupno Položaj: vođa transnacionalne mreže za trgovinu ljudima Datum rođenja: otprilike (star između 35 i 45 godina) Mjesto rođenja: (moguće Asmara, Eritreja) Potvrđena alternativna imena: nije dostupno Nepotvrđena alternativna imena: a) Ermies Ghermay b) Ermias Ghirmay Državljanstvo: eritrejsko Br. putovnice: nije dostupno Nacionalni identifikacijski broj: nije dostupno Adresa: (poznata adresa: Tripoli, Tarig sure br. 51, moguće da je 2015. preselio u Sabrathu) Uvršten na popis:7. lipnja 2018.Ostale informacije: uvršten na popis sukladno stavcima 15. i 17. Rezolucije 1970 (zabrana putovanja, zamrzavanje imovine)
                  Uvršten na popis sukladno stavku 22. točki (a) Rezolucije 1970 (2011); stavku 4. točki (a) Rezolucije 2174 (2014); stavku 11. točki (a) Rezolucije 2213 (2015).

                     Dodatne informacije

                  O Ermiasu Ghermayu postoji opširna dokumentacija iz različitih pouzdanih izvora uključujući kaznene istrage, u kojima je identificiran kao jedan od najvažnijih supsaharskih aktera uključenih u nezakonito trgovanje migrantima u Libiji. Ermias Ghermay vođa je transnacionalne mreže odgovoran za krijumčarenje desetaka tisuća migranata i trgovanje njima, većinom s Roga Afrike do obale Libije i dalje za zemlje odredišta u Europi i Sjedinjenim Američkim Državama. Raspolaže naoružanim muškarcima, kao i skladištima i logorima za zadržavanje u kojima se navodno teško krše ljudska prava migranata. Djeluje u uskoj suradnji s libijskim krijumčarskim mrežama kao što je Abu-Qarinova mreža i smatra se njihovim „istočnim opskrbnim lancem”. Njegova mreža proteže se od Sudana do obale Libije i Europe (Italija, Francuska, Njemačka, Nizozemska, Švedska, Ujedinjena Kraljevina) i Sjedinjenih Američkih Država. Ghermay kontrolira privatne logore za zadržavanje duž libijske sjeverozapadne obale u kojima se drže migranti i u kojima se oni teško zlostavljaju. Iz tih logora migranti se prevoze u Sabrathu ili Zawiyu. Posljednjih godina Ghermay je organizirao bezbrojna opasna putovanja preko mora, izlažući migrante (uključujući brojne maloljetnike) smrtnoj opasnosti. Sud u Palermu (Italija) izdao je 2015. uhidbene naloge za Ermiasa Ghermaya u vezi s krijumčarenjem tisuća migranata u neljudskim uvjetima, među ostalim zbog brodoloma od 13. listopada 2013. kod Lampeduse u kojem je smrtno stradalo 266 ljudi.

                  22.

                     Ime: 1.: Fitiwi 2.: Abdelrazak 3.: nije dostupno 4.: nije dostupno

                     Titula: nije dostupno Položaj: vođa transnacionalne mreže za trgovinu ljudima Datum rođenja: otprilike (star između 30 i 35 godina) Mjesto rođenja: Massaua, Eritreja Potvrđena alternativna imena: nije dostupno Nepotvrđena alternativna imena: Fitwi Esmail Abdelrazak Državljanstvo: eritrejsko Br. putovnice: nije dostupno Nacionalni identifikacijski broj: nije dostupno Adresa: nije dostupno Uvršten na popis:7. lipnja 2018.Ostale informacije: uvršten na popis sukladno stavcima 15. i 17. Rezolucije 1970 (zabrana putovanja, zamrzavanje imovine)
                  Uvršten na popis sukladno stavku 22. točki (a) Rezolucije 1970 (2011); stavku 4. točki (a) Rezolucije 2174 (2014); stavku 11. točki (a) Rezolucije 2213 (2015).

                     Dodatne informacije

                  Fitiwi Abdelrazak vođa je transnacionalne mreže odgovoran za krijumčarenje desetaka tisuća migranata i trgovanje njima, većinom s Roga Afrike do obale Libije i dalje za zemlje odredišta u Europi i Sjedinjenim Američkim Državama. Fitiwi Abdelrazak identificiran je u otvorenim izvorima i u više kaznenih istraga kao jedan od najznačajnijih aktera odgovornih za iskorištavanje i zlostavljanja velikog broja migranata u Libiji. Abdelrazak ima razgranate kontakte s libijskim krijumčarskim mrežama i prikupio je ogromno bogatstvo nezakonitim trgovanjem migrantima. Raspolaže naoružanim muškarcima, kao i skladištima i logorima za zadržavanje u kojima se teško krše ljudska prava migranata. Njegovu mrežu čine ćelije koje djeluju iz Sudana. Libije, Italije u smjeru zemalja odredišta za migrante. Migrante u njegovim logorima također kupuju druge stranke, poput drugih lokalnih objekata za zadržavanje. Iz tih logora migranti se prevoze na libijsku obalu. Abdelrazak je organizirao bezbrojna opasna putovanja morem, izlažući migrante (uključujući maloljetnike) smrtnoj opasnosti. Abdelrazak ima veze s najmanje dva brodoloma koji su se dogodili između travnja i srpnja 2014. i u kojima je bilo smrtnih posljedica.

                  23.

                     Ime: 1.: Ahmad 2.: Oumar 3.: al-Dabbashi 4.: nije dostupno

                     Titula: nije dostupno Položaj: zapovjednik paravojne skupine Anas al-Dabbashi, vođa transnacionalne mreže za trgovinu ljudima Datum rođenja: otprilike (star 30 godina) Mjesto rođenja: (moguće Sabratha, okolica Talila) Potvrđena alternativna imena: nije dostupno Nepotvrđena alternativna imena: a) Al-Dabachi b) Al Ammu c) Ujak d) Al-Ahwal Državljanstvo: libijsko Br. putovnice: nije dostupno Nacionalni identifikacijski broj: nije dostupno Adresa: a) Garabulli, Libija b) Zawiya, Libija Uvršten na popis:7. lipnja 2018.Ostale informacije: uvršten na popis sukladno stavcima 15. i 17. Rezolucije 1970 (zabrana putovanja, zamrzavanje imovine)
                  Uvršten na popis sukladno stavku 22. točki (a) Rezolucije 1970 (2011); stavku 4. točki (a) Rezolucije 2174 (2014); stavku 11. točki (a) Rezolucije 2213 (2015).

                     Dodatne informacije

                  Ahmad al-Dabbashi zapovjednik je paravojne skupine Anas al-Dabbashi koje je ranije djelovala u obalnom području između Sabrathe i Melite. Al- Dabbashi vođa je koji ima značajnu ulogu u nezakonitim aktivnostima povezanima s trgovanjem migrantima. Klan i paravojna skupina al-Dabbashi također njeguju odnose s teroristima i nasilnim ekstremističkim skupinama. Al-Dabbashi je trenutačno aktivan oko Zawiye, nakon nasilnih sukoba koji su u listopadu 2017. izbili s drugim paravojnim i konkurentskim krijumčarskim organizacijama u okolici obalnog područja, zbog čega je život izgubilo više od 30 osoba uključujući civile. Kao odgovor na to što je protjeran, Ahmad-al-Dabbashi 4. prosinca 2017. javno je obećao da će se u Sabrathu vratiti s oružjem i silom. Postoje brojni dokazi da je al-Dabbashijeva paravojna skupina izravno uključena u nezakonito trgovanje migrantima i njihovo krijumčarenje te da njegova paravojna skupina nadzire područja s kojih migranti kreću na put, kampove, sigurne kuće i čamce. Postoje informacije iz kojih se može zaključiti da al-Dabbashi migrante (uključujući maloljetnike) izlaže nečovječnim uvjetima i okolnostima koje ponekad imaju smrtne posljedice na kopnu i moru. Nakon nasilnih sukoba između al-Dabbashijeve paravojne skupine i drugih paravojnih skupina u Sabrathi otkriveno je tisuće migranata (mnogi u teškom stanju) od kojih je većina bila zadržana u centrima pod nadzorom brigade Mučenici Anas al-Dabbashija i paravojne skupine al-Ghul. Klan al-Dabbashi i s njime povezana paravojna skupina Anas al-Dabbashi već dugo održavaju veze s Islamskom državom Levanta (ISIL) i njezinim saveznicima. U njihovim redovima ima više ISIL-ovih operativaca uključujući ISIL-ova „kalifa” Sabrathe Abdallaha al-Dabbashija. Al-Dabbashi je također navodno bio uključen u pripremu ubojstva Samija Khalifa al-Gharblija kojeg je u srpnju 2017. općinsko vijeće Sabrathe imenovalo da vodi operacije protiv krijumčarenja migranata. Djelovanje al-Dabbashija uvelike doprinosi porastu nasilja i nesigurnosti na zapadu Libije i prijeti miru i stabilnosti u Libiji i susjednim zemljama.

                  24.

                     Ime: 1.: MUS'AB 2: ABU-QARIN 3.: nije dostupno 4.: nije dostupno

                     Titula: nije dostupno Položaj: vođa transnacionalne mreže za trgovinu ljudima Datum rođenja:19. siječnja 1983.Mjesto rođenja: Sabratha, Libija Potvrđena alternativna imena: nije dostupno Nepotvrđena alternativna imena: a) ABU-AL QASSIM OMAR Musab Boukrin b) Doktor c) Al-Grein Državljanstvo: libijsko Br. putovnice: a) 782633, izdana 31. svibnja 2005.b) 540794, izdana 12. siječnja 2008.Nacionalni identifikacijski broj: nije dostupno Adresa: nije dostupno Uvršten na popis:7. lipnja 2018.Ostale informacije: uvršten na popis sukladno stavcima 15. i 17. Rezolucije 1970 (zabrana putovanja, zamrzavanje imovine)
                  Uvršten na popis sukladno stavku 22. točki (a) Rezolucije 1970 (2011); stavku 4. točki (a) Rezolucije 2174 (2014); stavku 11. točki (a) Rezolucije 2213 (2015).

                     Dodatne informacije

                  Mus'ab Abu-Qarin se smatra ključnom osobom u aktivnostima trgovine ljudima i krijumčarenja migranata u području Sabrathe, ali djeluje i iz Zawiye i Garibullija. Njegova transnacionalna mreža obuhvaća Libiju, europska odredišta, zemlje supsaharske Afrike za privlačenje migranata i arapske zemlje za financijski sektor. Pouzdani izvori dokumentirali su da u području trgovine ljudima i krijumčarenja ljudi surađuje s Ermiasom Ghermayem, koji uime Abu-Qarina vodi „istočni opskrbni lanac”. Postoje dokazi da Abu-Qarin njeguje odnose s drugim akterima u trgovini ljudima, posebno Mohammedom Kachlafom (njegov rođak i vođa brigade al-Nasr, također predložen za uvrštenje na popis) u Zawiyi. Osoba koja je sudjelovala u počinjenju kaznenih djela s Abu-Qarinom, a koja sad surađuje s libijskim vlastima, tvrdi da je Abu-Qarin samo u 2015. organizirao prekomorska putovanja za više od 45 000 ljudi, izlažući migrante (među ostalim i maloljetnike) smrtnoj opasnosti. Abu-Qarin je organizirao putovanje od 18. travnja 2015. prilikom kojeg je došlo do brodoloma u Sicilijanskom kanalu i smrti 800 ljudi. Dokazima, među ostalim i onima Povjerenstva stručnjaka UN-a, je dokumentirano da je odgovoran za zadržavanje migranata u pritvoru u nečovječnim uvjetima, među ostalim u Tripoliju u blizini područja al-Wadi i priobalnim odmaralištima u blizini Sabrathe u kojima su migranti zadržavani. Prijavljeno je da je Abu-Qarin bio blizak s klanom al-Dabbashi u Sabrathi dok se nisu sukobili oko reketarenja. Izvori navode da je Abu-Qarin plaćao osobama bliskima nasilnim ekstremistima u području Sabrathe u zamjenu za dopuštenje da krijumčari migrante uime nasilnih ekstremističkih krugova koji su ostvarivali financijsku korist od iskorištavanja nezakonitih migracija. Abu-Qarin je povezan s mrežom krijumčara koja se sastoji od salafističkih oružanih skupina u Tripoliju, Sebhi i Kufri.

                  25.

                     Ime: 1.: Mohammed 2: Kachlaf 3.: nije dostupno 4.: nije dostupno

                     Titula: nije dostupno Položaj: zapovjednik brigade Shuhada al-Nasr, vođa straže rafinerije benzina u rafineriji Zawiya Datum rođenja: nije dostupno Mjesto rođenja: Zawiya, Libija Potvrđena alternativna imena: nije dostupno Nepotvrđena alternativna imena: a) Kashlaf b) Koshlaf c) Keslaf d) al-Qasab Državljanstvo: libijsko Br. putovnice: nije dostupno Nacionalni identifikacijski broj: nije dostupno Adresa: Zawiya, Libija Uvršten na popis:7. lipnja 2018.Ostale informacije: uvršten na popis sukladno stavcima 15. i 17. Rezolucije 1970 (zabrana putovanja, zamrzavanje imovine)
                  Uvršten na popis sukladno stavku 22. točki (a) Rezolucije 1970 (2011); stavku 4. točki (a) Rezolucije 2174 (2014); stavku 11. točki (a) Rezolucije 2213 (2015).

                     Dodatne informacije

                  Mohammed Kachlaf je vođa brigade Shuhada al Nasr u Zawiyi, zapadna Libija. Njegova paravojna postrojba ima kontrolu nad rafinerijom Zawiya, središnjim čvorištem operacija krijumčarenja migranata. Kachlaf također kontrolira centre za zadržavanje, među ostalim centar za zadržavanje Nars, koji je nominalno pod kontrolom DCIM-a. Kao što je dokumentirano u raznim izvorima, Kachlafova mreža jedna je od najprisutnijih u području krijumčarenja migranata i iskorištavanja migranata u Libiji. Kachlaf je snažno povezan s vođom lokalne jedinice obalne straže Zawiye, al-Rahmanom al-Miladom, čija jedinica presreće brodove s migrantima, često konkurentskih mreža za krijumčarenje migranata. Migranti se potom dovode u objekte za zadržavanje koje su pod kontrolom paravojne skupine Al Nasr i u kojima su navodno držani u kritičnim uvjetima. Skupina stručnjaka za Libiju prikupila je dokaze o migrantima koji su često premlaćivani, dok su dugi, poglavito žene iz zemalja supsaharske Afrike i Maroka, prodavane na lokalnom tržištu kao seksualno roblje. Skupina je otkrila i da Kachlaf surađuje s drugim oružanim skupinama i da je uključen u opetovane nasilne sukobe u 2016. i 2017.

                  26.

                     Ime: 1.: Abd 2.: Al-Rahman 3.: al-Milad 4.: nije dostupno

                     Titula: nije dostupno Položaj: zapovjednik obalne straže u Zawiyi Datum rođenja: otprilike (star 29 godina) Mjesto rođenja: Tripoli, Libija Potvrđena alternativna imena: nije dostupno Nepotvrđena alternativna imena: a) Rahman Salim Milad b) al-Bija Državljanstvo: libijsko Br. putovnice: nije dostupno Nacionalni identifikacijski broj: nije dostupno Adresa: Zawiya, Libija Uvršten na popis:7. lipnja 2018.Ostale informacije: uvršten na popis sukladno stavcima 15. i 17. Rezolucije 1970 (zabrana putovanja, zamrzavanje imovine)
                  Uvršten na popis sukladno stavku 22. točki (a) Rezolucije 1970 (2011); stavku 4. točki (a) Rezolucije 2174 (2014); stavku 11. točki (a) Rezolucije 2213 (2015).

                     Dodatne informacije

                  Abd al Rahman al-Milad vođa je regionalne jedinice obalne straže u Zawiyi koju se redovito povezuje s nasiljem nad migrantima i drugim krijumčarima ljudi. Povjerenstvo stručnjaka UN-a tvrdi da su Milad i drugi pripadnici obalne straže izravno upleteni u potapanje migrantskih brodova uporabom vatrenog oružja. Al-Milad surađuje s drugim krijumčarima ljudi, kao što je Mohammed Kachlaf (također predložen za uvrštenje na popis) koji mu, kako navode izvori, omogućuje zaštitu pri provođenju nezakonitih operacija u vezi s trgovinom ljudima i krijumčarenjem migranata. Nekoliko svjedoka u kaznenim istragama izjavilo je da su ih na moru preuzeli naoružani muškarci na brodu obalne straže imena Tallil (koji upotrebljava al-Milad) i odvele u centar za zadržavanje, u kojem su ih navodno držali u nečovječnim uvjetima i tukli.


title: Provedbena uredba Vijeća (EU) 2018/1009 od 17. srpnja 2018. o provedbi Uredbe (EU) 2017/1509 o mjerama ograničavanja protiv Demokratske Narodne Republike Koreje

text:
               18.7.2018

               HR

               Službeni list Europske unije

               L 181/1

         PROVEDBENA UREDBA VIJEĆA (EU) 2018/1009
   od 17. srpnja 2018.
   o provedbi Uredbe (EU) 2017/1509 o mjerama ograničavanja protiv Demokratske Narodne Republike Koreje
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) 2017/1509 od 30. kolovoza 2017. o mjerama ograničavanja protiv Demokratske Narodne Republike Koreje i o stavljanju izvan snage Uredbe (EZ) br. 329/2007 (1), a posebno njezin članak 47. stavak 5.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 30. kolovoza 2017. donijelo Uredbu (EU) 2017/1509.

               (2)

               Odbor Vijeća sigurnosti Ujedinjenih naroda („VSUN”), osnovan na temelju Rezolucije VSUN-a 1718 (2006), izmijenio je 9. srpnja 2018. uvrštenje na popis jednog pojedinca i jednog subjekta koji podliježu mjerama ograničavanja.

               (3)

               Prilog XIII. Uredbi (EU) 2017/1509 trebalo bi stoga na odgovarajući način izmijeniti,

         DONIJELO JE OVU UREDBU:
   Članak 1.
   Prilog XIII. Uredbi (EU) 2017/1509 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. srpnja 2018.

            Za Vijeće

            Predsjednik

         G. BLÜMEL

      (1)  SL L 224, 31.8.2017., str. 1.

      PRILOG

                  1.

                  U Prilogu XIII. Uredbi (EU) 2017/1509, unos 4. u rubrici „a) Fizičke osobe” zamjenjuje se sljedećim:

                              „4.

                              Ri Hong-sop

                              1940.

                              16.7.2009.

                              Bivši direktor Nuklearnog istraživačkog centra u Yongbyonu i ravnatelj Instituta za nuklearno oružje, nadzirao tri ključna objekta koja sudjeluju u proizvodnji plutonija namijenjenog za proizvodnju oružja: objekt za proizvodnju goriva, nuklearni reaktor i objekt za preradu.”

                  2.

                  U Prilogu XIII. Uredbi (EU) 2017/1509, unos 28. u rubrici „b) Pravne osobe, subjekti i tijela” zamjenjuje se sljedećim:

                              „28.

                              Odjel za industriju streljiva

                              Military Supplies Industry Department

                              Pjongjang, DNRK

                              2.3.2016.

                              Odjel za industriju streljiva uključen je u ključne aspekte raketnog programa DNRK-a. Odjel za industriju streljiva odgovoran je za nadziranje razvoja balističkih projektila DNRK-a, među ostalim Taepo Dong-2. Nadzire i proizvodnju oružja te programe istraživanja i razvoja DNRK-a, uključujući program DNRK-a za balističke projektile. Drugi gospodarski odbor i Druga akademija prirodnih znanosti, koji su isto tako uvršteni na popis u kolovozu 2010., podređeni su Odjelu za industriju streljiva. Posljednjih godina Odjel za industriju streljiva radio je na razvoju cestovne mobilne interkontinentalne balističke projektile (ICBM) KN08. Odjel za industriju streljiva nadzire nuklearni program DNRK-a. Institut za nuklearno oružje podređen je MID-u.”


title: Provedbena uredba Komisije (EU) 2018/1011 оd 17. srpnja 2018. o odobravanju proširenja razina uporabe gljiva tretiranih UV zračenjem kao nove hrane u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470 (Tekst značajan za EGP.)

text:
               18.7.2018

               HR

               Službeni list Europske unije

               L 181/4

         PROVEDBENA UREDBA KOMISIJE (EU) 2018/1011
   оd 17. srpnja 2018.
   o odobravanju proširenja razina uporabe gljiva tretiranih UV zračenjem kao nove hrane u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2015/2283 Europskog parlamenta i Vijeća od 25. studenoga 2015. o novoj hrani, o izmjeni Uredbe (EU) br. 1169/2011 Europskog parlamenta i Vijeća i o stavljanju izvan snage Uredbe (EZ) br. 258/97 Europskog parlamenta i Vijeća i Uredbe Komisije (EZ) br. 1852/2001 (1), a posebno njezin članak 12.,
   budući da:

               (1)

               Uredbom (EU) 2015/2283 predviđeno je da se samo nova hrana odobrena i uvrštena u popis Unije smije stavljati na tržište u Uniji.

               (2)

               U skladu s člankom 8. Uredbe (EU) 2015/2283 donesena je Provedbena uredba Komisije (EU) 2017/2470 (2), kojom se utvrđuje Unijin popis odobrene nove hrane.

               (3)

               U skladu s člankom 12. Uredbe (EU) 2015/2283 Komisija odlučuje o odobrenju nove hrane i njezinu stavljanju na tržište Unije te o ažuriranju popisa Unije.

               (4)

               Provedbenom odlukom Komisije (EU) 2017/2355 (3) odobreno je, u skladu s Uredbom (EZ) br. 258/97 Europskog parlamenta i Vijeća (4), stavljanje na tržište gljiva tretiranih UV zračenjem kao nove hrane.

               (5)

               Društva Banken Champignons Group B.V. i J.K. Holding B.V podnijela su 23. srpnja 2015. nadležnom tijelu Nizozemske zahtjev za stavljanje na tržište Unije gljiva (Agaricus bisporus) tretiranih UV zračenjem s povišenim razinama vitamina D2 kao nove hrane u smislu članka 1. stavka 2. točke (f) Uredbe (EZ) br. 258/97.

               (6)

               S Provedbenom uredbom (EU) 2017/2470 to je odobrenje u siječnju 2018. postalo općevažeće. S obzirom na to da se zahtjev tog društva odnosi na gljive s većim sadržajem vitamina D2, ova bi se Uredba trebala smatrati odobrenjem za proširenje uporabe.

               (7)

               U skladu s člankom 35. stavkom 1. Uredbe (EU) 2015/2283 svi zahtjevi za stavljanje nove hrane na tržište u Uniji koji su podneseni državi članici u skladu s člankom 4. Uredbe (EZ) br. 258/97 i za koje nije donesena konačna odluka prije 1. siječnja 2018. tretiraju se kao zahtjevi u skladu s Uredbom (EU) 2015/2283.

               (8)

               Zahtjev za stavljanje na tržište Unije gljiva (Agaricus bisporus) tretiranih UV zračenjem s povišenim razinama vitamina D2 kao nove hrane podnesen je državi članici u skladu s člankom 4. Uredbe (EZ) br. 258/97, a ispunjava i zahtjeve utvrđene u Uredbi (EU) 2015/2283.

               (9)

               Nadležno tijelo u Nizozemskoj izdalo je 20. rujna 2017. izvješće o početnoj procjeni. U tom je izvješću zaključeno da gljive (Agaricus bisporus) tretirane UV zračenjem s povišenim razinama vitamina D2 ispunjavaju kriterije za novu hranu utvrđene člankom 3. stavkom 1. Uredbe (EZ) br. 258/97.

               (10)

               Komisija je 5. listopada 2017. izvješće o početnoj procjeni proslijedila ostalim državama članicama koje su u propisanom roku od 60 dana iz članka 6. stavka 4. prvog podstavka Uredbe (EZ) br. 258/97 iznijele primjedbe u pogledu osiguravanja da se ne prekorače najviše dopuštene razine unosa vitamina D koje je utvrdila EFSA (5).

               (11)

               Uzevši u obzir primjedbe ostalih država članica podnositelj zahtjeva dostavio je dodatna objašnjenja kojima je otklonjena zabrinutost država članica i Komisije.

               (12)

               Ta su objašnjenja dovoljna za zaključak da su gljive (Agaricus bisporus) tretirane UV zračenjem s povišenim razinama vitamina D2 pri predloženim razinama uporabe u skladu s člankom 12. stavkom 1. Uredbe (EU) 2015/2283.

               (13)

               U dijelu A točki 1. Priloga VI. Uredbi (EU) br. 1169/2011 Europskog parlamenta i Vijeća (6) utvrđeno je da naziv hrane mora sadržavati ili biti popraćen podacima o posebnoj obradi hrane u svim slučajevima u kojima bi izostavljanje tih informacija potrošače moglo dovesti u zabludu. Budući da potrošači obično ne očekuju da su gljive tretirane UV zračenjem, naziv te hrane mora sadržavati ili biti popraćen tim informacijama kako se potrošače ne bi dovelo u zabludu.

               (14)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   1.   Unos u Unijin popis odobrene nove hrane kako je predviđeno člankom 8. Uredbe (EU) 2015/2283 koji se odnosi na gljive tretirane UV zračenjem mijenja se kako je navedeno u Prilogu ovoj Uredbi.
   2.   Unos u popis Unije iz prvog stavka uključuje uvjete uporabe i zahtjeve za označivanje utvrđene u Prilogu ovoj Uredbi.
   Članak 2.
   Prilog Provedbenoj uredbi (EU) 2017/2470 mijenja se u skladu s Prilogom ovoj Uredbi.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. srpnja 2018.

            Za Komisiju

            Predsjednik

         Jean-Claude JUNCKER

      (1)  SL L 327, 11.12.2015., str. 1.

      (2)  Provedbena uredba Komisije (EU) 2017/2470 оd 20. prosinca 2017. o utvrđivanju Unijina popisa nove hrane u skladu s Uredbom (EU) 2015/2283 Europskog parlamenta i Vijeća o novoj hrani (SL L 351, 30.12.2017., str. 72.).

      (3)  Provedbena odluka Komisije (EU) 2017/2355 оd 14. prosinca 2017. o odobravanju stavljanja na tržište gljiva tretiranih UV zračenjem kao nove hrane u skladu s Uredbom (EZ) br. 258/97 Europskog parlamenta i Vijeća (SL L 336, 16.12.2017., str. 52.).

      (4)  Uredba (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (SL L 43, 14.2.1997., str. 1.).

      (5)  EFSA Journal 2012.;10(7):2813.

      (6)  Uredba (EU) br. 1169/2011 Europskog parlamenta i Vijeća od 25. listopada 2011. o informiranju potrošača o hrani, izmjeni uredbi (EZ) br. 1924/2006 i (EZ) br. 1925/2006 Europskog parlamenta i Vijeća te o stavljanju izvan snage Direktive Komisije 87/250/EEZ, Direktive Vijeća 90/496/EEZ, Direktive Komisije 1999/10/EZ, Direktive 2000/13/EZ Europskog parlamenta i Vijeća, direktiva Komisije 2002/67/EZ i 2008/5/EZ i Uredbe Komisije (EZ) br. 608/2004 (SL L 304, 22.11.2011., str. 18.).

      PRILOG
      Prilog Provedbenoj uredbi (EU) 2017/2470 mijenja se kako slijedi:

                  1.

                  Unos za „gljive (Agaricus bisporus) tretirane UV zračenjem” u tablici 1. (Odobrena nova hrana) zamjenjuje se sljedećim:

                              Odobrena nova hrana

                              Uvjeti pod kojima se nova hrana može upotrebljavati

                              Dodatni posebni zahtjevi za označivanje proizvoda

                              Ostali zahtjevi

                              „Gljive (Agaricus bisporus) tretirane UV zračenjem

                                 Određena kategorija hrane

                                 Najveće dopuštene količine vitamina D2

                                          1.

                                          Na oznaci nove hrane ili hrane koja sadržava tu novu hranu navodi se „gljive (Agaricus bisporus tretirane UV zračenjem)“.

                                          2.

                                          Na oznaci nove hrane ili hrane koja sadržava tu novu hranu navodi se „kontrolirani tretman svjetlom upotrijebljen je radi povećanja razina vitamina D“ ili „tretman UV zračenjem upotrijebljen je radi povećanja razina vitamina D2“.”

                              Gljive (Agaricus bisporus)

                              20 μg vitamina D2/100 g svježe mase

                  2.

                  Unos za „gljive (Agaricus bisporus) tretirane UV zračenjem” u tablici 2. (Specifikacije) zamjenjuje se sljedećim:

                              Odobrena nova hrana

                              Specifikacija

                              „Gljive (Agaricus bisporus) tretirane UV zračenjem

                                 Opis/definicija:

                              Komercijalno uzgojene gljive Agaricus bisporus na koje se nakon berbe primjenjuje tretman UV svjetlom.
                              UV zračenje: postupak zračenja ultraljubičastim svjetlom unutar raspona valnih duljina od 200 do 800 nm.

                                 Vitamin D2:

                              Kemijski naziv: (3β,5Z,7E,22E)-9,10-sekoergosta-5,7,10(19),22-tetraen-3-ol
                              Istoznačnica: ergokalciferol
                              CAS br.: 50-14-6
                              Molekulska masa: 396,65 g/mol

                                 Sadržaj:

                              Vitamin D2 u konačnom proizvodu: 5–20 μg/100 g svježe mase pri isteku roka trajanja.”